open-index/open-wikipedia-markdown huggingface dataset:
பாதரச(I) புரோமைடு

**பாதரச(I) புரோமைடு** (*Mercury(I) bromide*) என்பது Hg2Br2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாதரசம் மற்றும் புரோமின் சேர்ந்து உருவாகும் இச்சேர்மத்தை மெர்குரசு புரோமைடு என்ற பெயராலும் அழைக்கலாம். சூடுபடுத்தும் போது பாதரச(I) புரோமைடு வெண்மை நிறத்திலிருந்து மஞ்சள் நிறத்திற்கு மாறுகிறது. புற ஊதா ஒளியில் படும்போது சல்மான் நிறமாக நின்றொளிர்கிறது. ஒலி-ஒளி கருவிகளில் பாதரச(I) புரோமைடு பயன்பாடுகளைக் கொண்டுள்ளது.

இச்சேர்மத்தினுடைய மிகவும் அரிய கனிம வடிவம் குழ்மினைட்டு Hg2(Br,Cl)2 ஆகும்.

## தயாரிப்பு

தனிமநிலை பாதரசத்துடன் தனிமநிலை புரோமின் சேர்த்து ஆக்சிசனேற்ற வினைக்கு உட்படுத்தி அல்லது சோடியம் புரோமைடுடன் பாதரச(I) நைட்ரேட்டு கரைசல் சேர்த்து வினைபுரியச் செய்தும் பாதரச(I) புரோமைடைத் தயாரிக்கலாம். 

## கட்டமைப்பு

நேர்கோட்டு X-Hg-Hg-X  அலகுகளை பொதுவாகக் கொண்டிருக்கும் மற்ற பாதரச(I) சேர்மங்களைப் போல Hg2Br2 சேர்மமும்  249 பைக்கோமீட்டர் நீளம் கொண்ட Hg-Hg பிணைப்பும் (பாதரசம் உலோகத்தில் Hg-Hg பிணைப்பு நீளம் 300 பைக்கோமீட்டர் ஆகும்) 271 பைக்கோமீட்டர் நீளம் கொண்ட Hg-Br பிணைப்பும் கொண்ட  நேர்கோட்டு BrHg2Br அலகுகளைக் கொண்டுள்ளது. ஒட்டுமொத்த ஒருங்கிணைப்பில் ஒவ்வொரு பாதரச அணுவும் எண்கோண வடிவத்தில் உள்ளன. அருகிலுள்ள இரண்டு புரோமின்களுடன் மேலும் 332  பைக்கோமீட்டர் நீளத்துடன் கூடுதலாக நான்கு புரோமின் அணுக்கள் காணப்படுகின்றன உண்மையில் இது மூலக்கூற்று சேர்மம் என்றாலும் Hg22+ 2Br− என்று முறைப்படுத்தப்படுகிறது.

## மேற்கோள்கள்

பகுப்பு:பாதரச(I) சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:புரோமின் சேர்மங்கள்
வடுதல நாயர்

**வடுதல நாயர்** (Vaduthala Nair) என்பவர்கள் இந்தியாவின் தென்பகுதியான திருவிதாங்கூர் பகுதியில் 18 முதல் 19 ஆம் நூற்றாண்டுகளில் வாழ்ந்த கொட்டாரத்தில் சங்குண்ணி என்பவரால் எழுதப்பட்ட நாட்டுப்புறவியல் கதையான பறையிபெற்ற பந்திருகுலம் என்ற கதையின் படி நம்பூதிரி இனத்தச் சார்ந்த வரருசி என்பவருக்கும், தாழ்ந்த இனப் பெண்ணிற்கும் பிறக்கும் 12 குழந்தைகளில் ஒருவராகும். இவர் வழியில் வந்த குலத்தவர்கள் போர் வீரர்களாக நம்பப்படுகிறது. இக்கதையின் படி இருவரும் பாரதப்புழா என்ற ஆற்றின் வழியாகச் சென்றபோது *வடுதல நாயர்* பிறந்ததாக குறிப்பிடப்பட்டுள்ளது. இவர்கள் தற்காப்புக் கலைகள் பலவற்றில் சிறந்தவர்களாக இருந்துள்ளார்கள். முந்தைய காலத்தில் நாயர்கள் படை என்ற ஒன்று இருந்துள்ளது. இவர்கள் மருமக்கதாயம் என்னும் முறையைக் கடைப்பிடிக்கும் பழக்கம் கொண்டவர்களாக இருந்துள்ளனர். இந்த குடும்பங்கள் தறவாடு (Tharavad) என்று அழைக்கப்பட்டன. 
 
## மேற்கோள்கள்

பகுப்பு:கேரளச் சமூகம்
பகுப்பு:கேரளப் பண்பாடு
பகுப்பு:தொன்மவியல்
தரவாட் (கிராமம்)

**தரவாட்** (Tarawad) என்பது இந்திய நாட்டில் கருநாடக மாநிலத்தில் பெல்காம் மாவட்டத்தில் உள்ள கானாபூர் என்ற வட்டத்திற்கு உட்பட்ட கிராமம் ஆகும்.
 

## மேற்கோள்கள்

பகுப்பு:பெளகாவி மாவட்டம்
ராம் குமார் கேரோலி

**ராம்  குமார்  கேரோலி** (*Ram Kumar Caroli*) என்பவர் ஓர் இந்திய  இதய நோய் மருத்துவர் ஆவார். புதுதில்லி ராம் மனோகர் லோகியா மருத்துவ மனையில் இருதய நோய் பிரிவின் முன்னாள் தலைவரும் ஆவார். இந்திய இதய நோயியல் கழகத்தின் உறுப்பினராக இருந்த இவர்,  சவகர்லால் நேரு , லால் பகதூர் சாசுத்திரி போன்ற தலைவர்களுக்கும்  மற்றும் நான்கு குடியரசு தலைவர்களுக்கும்  இதயநோய் மருத்துவ ஆலோசகராக பணிபுரிந்தார்.     1969 ஆம் ஆண்டு இந்திய அரசு நான்காவது மிக உயரிய குடிமக்கள் விருதான பத்மசிறீ விருது வழங்கி இவரை சிறப்பித்தது.  மேலும் மூன்றாவது குடிமகன் விருதான பத்ம பூசன் விருதையும் இந்திய அரசாங்கம் ராம் குமாருக்கு  1974 ஆம் ஆண்டு வழங்கி பெருமைப் படுத்தியது.
## மேற்கோள்கள்

பகுப்பு:வாழும் மக்கள்
பகுப்பு:பத்ம பூசண் விருது பெற்றவர்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:இந்திய மருத்துவர்கள்
பாதரச(I) புளோரைடு

**பாதரச(I) புளோரைடு** (*Mercury(I) fluoride*) என்பது Hg2F2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாதரசம் மற்றும் புளோரின் சேர்ந்து உருவாகும் இச்சேர்மத்தை மெர்குரசு புளோரைடு என்ற பெயராலும் அழைக்கலாம். மஞ்சள் நிறத்தில் சிறிய சிறிய கனசதுரப் படிகங்களாக்க் காணப்படும் பாதரச(I) புளோரைடு ஒளியில் படநேர்ந்தால் கருப்பு நிறமாக மாற்றமடைகிறது . 

## தயாரிப்பு
பாதரச(I) கார்பனேட்டுடன் ஐதரோபுளோரிக் அமிலத்தைச் சேர்த்து வினைபுரியச் செய்தால் பாதரச(I) புளோரைடு உருவாகிறது.
:Hg2CO3 + 2 HF → Hg2F2 + CO2 + H2O

## வினைகள்
பாதரச(I) புளோரைடுடன் தண்ணீரைச் சேர்த்து வினைபுரியச் செய்தால் இது நீராற்பகுப்பு அடைந்து தனிமநிலை பாதரசம், பாதரச(I) ஆக்சைடு, ஐதரோபுளோரிக் அமிலம் ஆகியவை உருவாகின்றன:

:Hg2F2 + H2O → Hg + HgO + 2 HF

ஆல்க்கைல் ஆலைடுகளை ஆல்க்கைல் புளோரைடுகளாக மாற்றும் சுவார்ட்சு வினையில் பாதரச(I) புளோரைடை பயன்படுத்த முடியும்.

:2 R-X + Hg2F2 → 2 R-F + Hg2X2

:இங்கு X = Cl, Br, I

## கட்டமைப்பு

நேர்கோட்டு X-Hg-Hg-X அலகுகளை பொதுவாகக் கொண்டிருக்கும் மற்ற பாதரச(I) சேர்மங்களைப் போல Hg2F2  சேர்மமும்  251 பைக்கோமீட்டர் நீளம் கொண்ட Hg-Hg பிணைப்பும் (பாதரசம் உலோகத்தில் Hg-Hg பிணைப்பு நீளம் 300 பைக்கோமீட்டர் ஆகும்) 214 பைக்கோமீட்டர் நீளம் கொண்ட Hg-F பிணைப்பும் கொண்ட  நேர்கோட்டு FHg2F  அலகுகளைக் கொண்டுள்ளது . ஒட்டுமொத்த ஒருங்கிணைப்பில் ஒவ்வொரு பாதரச அணுவும் உருக்குலைந்த எண்கோண வடிவத்தில் உள்ளன. அருகிலுள்ள இரண்டு புளோரின் அணுக்களுடன் மேலும் 272  பைக்கோமீட்டர் நீளத்துடன் கூடுதலாக நான்கு புளோரின் அணுக்கள் காணப்படுகின்றன The compound is often formulated as Hg22+ 2Br−. உண்மையில் இது மூலக்கூற்று சேர்மம் என்றாலும் Hg22+ 2F− என்று முறைப்படுத்தப்படுகிறது.  

## மேற்கோள்கள்

பகுப்பு:பாதரச(I) சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:புளோரின் சேர்மங்கள்
பொது அஞ்சல் அலுவலகம், சென்னை

**சென்னை பொது அஞ்சல் அலுவலகம்** (*General Post Office, Chennai*), சென்னையின், ஜார்ஜ் டவுன், இராஜாஜி சாலையில் 1884 ல் கட்டப்பட்ட ஒரு பழைய கட்டிடத்தில் செயல்படுகிறது. சென்னைக் கடற்கரை புறநகர் ரயில் நிலையத்திற்கு எதிரே அமைந்துள்ள சென்னைப் பொது அஞ்சல் அலுவலகம் சுமார் 23.33 கி.மீ (9.01 சதுர மைல்) பரப்பளவைக் கொண்டுள்ளது. மேலும், சுமார் 220,000 மக்களுக்கு உதவுகிறது. இது துணை அல்லது கிளை அலுவலகங்கள் ஏதும் கொண்டிருக்கவில்லை.

## வரலாறு
1712 இல், ஆளுநர் ஆரிசன் (1711-1717) முதல் கிழக்கிந்திய நிறுவனத்தின் அஞ்சல் சேவையானது *டாக் ரன்னர்* (அஞ்சல் எடுத்துச் செல்பவர்) மூலம் சென்னையிலிருந்து வங்காளத்திற்கு அஞ்சல் எடுத்துச் செல்வதிலிருந்து தொடங்கியது. 1736 வாக்கில், ஒரு அஞ்சல் அமைப்பு முறையின் தேவை சற்று அதிகமாகவே இருந்தது. 1774இல், தனியார் கடிதங்களுக்குக் கட்டணம் வசூலிக்கும் முறை தொடங்கியது. 1785 மற்றும் 1786 ஆம் ஆண்டுகளில்  *ஜான் பிலிப் பர்ல்டன்* மற்றும் *தோமஸ் லீவின்* ஆகியோர் சென்னை கிழக்கிந்தியா நிறுவனத்தின் அஞ்சல் விதிகளை ஏற்படுத்துவதற்கும் அஞ்சல் வலையமைப்பை உருவாக்குவதற்கும் ஒரு அதிகார அரசு ஊழியர்களின் கடிதங்களுக்கு இலவசமாகவும், நிறுவனத்தின் ஊழியர்களின் கடிதங்களுக்கு கட்டணம் விதிக்கவும் ஆலோசிக்கப்பட்டது. அரசு இந்த ஆலோசனையை ஏற்றுக் கொண்டு, சென்னையின் முதல் பொது அஞ்சல் அலுவலகம் ஆளுநர் சர் அர்கிபால்ட் காம்ப்பெல் (1786-1790) என்பவர் தலைமையில் நிறுவியது. இவர் இருபால் அனாதை ஆசிரமங்களையும் (செயின்ட் ஜார்ஜ் பள்ளி) உருவாக்கியவர். சென்னையில் பொது அஞ்சல் அலுவலகம் முதன்முதலில் 1786 சூன் 1 அன்று, கடல் வாயிலுக்கு வெளியே, புனித ஜார்ஜ் கோட்டை சதுக்கத்தில் திறக்கப்பட்டது. முதல் பொதுத் தலைமை அஞ்சல் அலுவலராக சர் அர்கிபால்ட்டின் என்பவரும், செயலாளரக *ஏ.எம். காம்ப்பெல்* என்பவரும் நியமிக்கப்பட்டனர். *இராபர்ட் மிட்ஃபோர்டு* துணை தலைமை அஞ்சல் அலுவலராக நியமிக்கப்பட்டார். இந்த அஞ்சல் அலுவலகத்திற்கு ஒரு எழுத்தர், ஐந்து அஞ்சல் பிரிப்பவர்கள், அலுவலக உதவியாளர் மற்றும் பத்து அஞ்சல் எடுத்துச் செல்பவர் போன்ற பதவிகள் வழங்கப்பட்டது. பின்னர், காம்பெல்லுக்குப் பின்னர், *ஆலிவர் கோல்ட்* சென்னையின் முதல் பொதுத் தலைமை அஞ்சல் அலுவலராக நியமிக்கப்பட்டார். இந்திய-சார்செனிக் பாணியில் புதிய கட்டிடத்தை நிறைவு செய்தவுடன், சென்னைஅஞ்சல் அலுவலகம் 1884 ஆம் ஆண்டு ஏப்ரல் மாதத்தில் அதன் சொந்த கட்டித்திற்கு இடம் பெயர்ந்தது. பிரித்தானிய கட்டிட வடிவமைப்பாளர் *இராபர்ட் சிசோலம்* என்பவர் இதனை வடிவமைத்திருந்தார்.

## செயல்படும் நேரம்
சென்னை பொது அஞ்சல் நிலையம் திங்கள் முதல் சனிக்கிழமை வரை 8:00 மணி முதல் இரவு 8.30 வரை செயல்படுகிறது.  ஞாயிற்றுக்கிழமைகளில், இது  10:00 மணி முதல் மாலை 5 மணி வரை செயல்படுகிறது.  வேகப்பதிவு, பதிவு இடுகை, சிப்பமிடுதல், காப்பீடு, இ-பில்லிங் மற்றும் மின்னஞ்சல் இடுகை போன்ற வசதிகள் உள்ளன. சென்னை பொது அஞ்சல் நிலையம் 24 மணி நேர தந்தி அலுவலகத்தைக் கொண்டுள்ளது. தற்போது இந்தியாவில் தந்தி சேவை 2013 ஆம் ஆண்டு ஜூலை 15 முதல் முற்றிலும் நிறுத்தப்பட்டுள்ளது.

## மேலும் பார்க்க
* சென்னையின் பாரம்பரியக் கட்டடங்கள்
* சென்னை கட்டடக்கலை
* இந்திய அஞ்சல் துறை

## குறிப்புகள்

## வெளி இணைப்புகள்

* Official website of Chennai Post 
*Tamilnadu Post Office 

பகுப்பு:சென்னைக் கட்டிடங்கள்
பகுப்பு:இந்தியாவில் அஞ்சல் அமைப்பு
பகுப்பு:சென்னையின் பாரம்பரியக் கட்டடங்கள்
இலன்முச்சாங்

**இலன்முச்சாங்** (*Lanmuchang சீனம்: 滥 木 厂*) என்பது குயிசூவில் உள்ள ஒரு வரலாற்றுச் சிறப்புமிக்க பாதரசச் சுரங்கமாகும். தென்மேற்கு சீனாவில் ஒரு கனிமப் பட்டை வளாக சுரங்கமாக இலன்முச்சாங் இருந்தது. வெர்மிலியான் சாயம், சீனச் சிவப்பு, சிவப்பு மை, பாதரசம் போன்றவற்றைத்  தயாரிப்பதற்குத் தேவையான சின்னபார் என்ற பாதரசக் கனிமம் 2000 ஆண்டுகளாக இங்கிருந்துதான் வெட்டியெடுக்கப்படுகிறது. வரலாற்று நூல்களில் பாதரசத்துடன் தொடர்புடைய இவ்விடம் குயி-சூ , குயிசூ என குறிப்பிடப்பட்டுள்ளது

## மேற்கோள்கள்

பகுப்பு:சுரங்கங்கள்
பகுப்பு:சீன பாதரச சுரங்கங்கள்
மாமென் சாண்டி

**டாக்டர். மாமென் சாண்டி** (*Dr.Mammen Chandy*)  இந்தியாவின் கொல்கத்தா மாநிலத்தில் அமைந்துள்ள டாடா மருத்துவ மையத்தின் இயக்குநராக பணியாற்றுகிறார்.

மருத்துவ துறையில் டாக்டர். சாண்டியின் பங்களிப்பை பாராட்டி இந்திய அரசு பத்மசிறீ விருது 2019 ஆம் ஆண்டு வழங்கிச் சிறப்பித்தது.
## மேற்கோள்கள்


பகுப்பு:வாழும் மக்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:இந்திய மருத்துவர்கள்
தரிசனம் (சமயம்)

**தரிசனம்** (*Darśana*) என்பது தெய்வத்தை அல்லது புனித நபர் ஒருவரைப் பார்க்கும் ஒரு புனிதமான பார்வையாகும்.  இந்து மெய்யியலில் சமத்துவமின்மை மற்றும் ஆன்மீக மற்றும் சமுதாய விஞ்ஞானத்தில் ஆறு இலக்கியப் பாடசாலைகள் உள்ளதென தெரிவிக்கிறது.

## சொற்பிறப்பு
*தர்சனா* அல்லது *தரிசனம்* என்ற , இந்த வார்த்தை *திரிஷ்*, பார்க்க, பார்வை, தோற்றம் அல்லது பார்வை போன்ற சமசுகிருத வார்த்தையிலிருந்து வந்திருக்கிறது.

## வரையறை
தரிசனம் என்பது ஒரு புனித நபர் மீது புனிதமான பார்வை பார்ப்பது என விவரிக்கப்படுகிறது. இங்கே “பார்” என்பது பார்க்கும் அல்லது பார்க்கும் பொருள், மற்றும் / அல்லது காணப்படுவது அல்லது காண்பது எனப்படும். இந்து மத வழிபாட்டுத் தலங்களில் கடவுள் காட்சி தருதல் என்று வகைப்படுத்தப்படுகிறது. (தெய்வீகத்தின் வெளிப்பாடுகள் / தரிசனங்கள்) எ.கா. ஒரு தெய்வம் (குறிப்பாக உருவ வடிவத்தில்) அல்லது மிகவும் புனிதமான நபர் அல்லது கலைக்கூடம் ஆகியவற்றில் பயன்படுத்தப்படுகிறது. கோயிலின் “தரிசனத்தை” அல்லது தெய்வத்தின் “பார்வையை” அல்லது பெரிய குரு போன்ற பெரும் புனிதமான ஒருவரிடமிருந்து ஒருவர் பெற முடியும்.

## இந்து மதம்
தரிசனம் என்பது இந்து மத தத்துவத்தின் பாரம்பரிய முறைப்படி இது ஆறு அமைப்புகள் கொண்ட தரிசனம்  என அழைக்கப்படுகின்றது. இந்த ஆறு முறைகளில் ஒவ்வொன்றும் இந்தியத் தத்துவங்களில் உள்ள விஷயங்கள் மற்றும் வேத நூல்களை எவ்வாறு கவனிக்கின்றன என்பதை இது குறிக்கிறது. ஆறு பாரம்பரிய இந்து தரிசனத்தில் நியாயம், வைசேஷிகம், சாங்கியம், யோகம், மீமாஞ்சம், மற்றும் வேதாந்தம் ஆகியவை உள்ளன. பௌத்தம் மற்றும் சைன மதம் ஆகியவைகள் இந்து மதம் அல்லாத தரிசனத்தின் உதாரணங்களாகும்.

## மகாயான பௌத்தத்தில்
மகாயான பௌத்தத்தில் உள்ள "தரிசனத்தின்" முக்கியத்துவத்தைப் பற்றி *பால் ஹாரிஸன்* இவ்வாறு எழுதுகிறார்: 'இரண்டாம் நூற்றாண்டில் ... புத்தரின் பார்வை (புத்த-தரிசனம்) மற்றும் தருமம் (தர்மம்-சிரவணம்) பயிற்சியாளர்களுக்கான தீர்க்கமான முக்கியத்துவம், அவர்கள் (தியாக வாழ்வு) "துறவிகள" அல்லது வீடுகளை கைவிட்டுவிட வேண்டும் என்பதாகும். அபிதர்மா என்பதில் திட்டமிட்ட தொகுப்புகளின் சூத்திரங்கள் தரிசனம் எனக் குறிப்பிடுகிறது. அதாவது தரிசனங்கள் என்பதாகும். இந்திய மகாயான தத்துவவாதிகள் வசுபந்து மற்றும் அசங்கர் விடுதலைக்கு ஐந்து பாதைகள் இருப்பதாக ஒப்புக் கொண்டனர். இதில் மூன்றாவது தரிசன வழியாகும். (பார்க்கும் பாதை).

மத்தியமிகம் என்ற மகாயான புத்த பள்ளியின் முக்கியமான தத்துவவாதி நாகார்ச்சுனர், என்பவர் தத்துவமே தரிசனம் என்று எழுதினார் (தத்வம் -தரிசனம்/ உண்மை).

## குறிப்புகள்

## ஆதாரங்கள்

* 
* 
* 
* 
* 
* 
* 
* 

## மேலும் படிக்க
*
*
*
*
*
*

பகுப்பு:இந்து மெய்யியல் கருத்துருக்கள்
இராஜ சூரிய சேதுபதி

**இராஜ சூரிய சேதுபதி**  என்பவர் இராமநாதபுரம் சமஸ்தான மன்னராவார். இவர் திருமலை ரெகுநாத சேதுபதிக்கு அடுத்து ஆட்சிக்கு வந்து  ஆட்சிபுரிந்தார். இவர் திருமலை ரெகுநாத சேதுபதியின் சகோதரர் ஆதிநாராயணத் தேவரின் மகனாவார்.

திருமலை ரெகுநாத சேதுபதி மன்னர் ஆண்வாரிசு இல்லாமல் இறந்து போனதால் அவரின் சகோதரர் ஆதிநாராயணத் தேவரின் மகன் இராஜ சூரியத் தேவர் சேதுபதியாகப் பட்டமேற்றார்.  இவரது ஆட்சிக்காலம் மிகக்குறுகியதாக ஆறுமாதங்களுக்குள் முடிவுற்றது. இவர் மன்னராக இருந்தபோது தஞ்சாவூரில் இருந்த அழகிரி நாயக்கருக்கும் திருச்சியிலிருந்த சொக்கநாத நாயக்கருக்கும் ஏற்பட்ட பூசலில் தலையீடு செய்து சமரசம் செய்ய முயன்ற போது தஞ்சைத் தளவாய் வேங்கட கிருஷ்ணப்ப நாயக்கரால் கைது செய்யப்பட்டு திருச்சியில் கொலை செய்யப்பட்டார்.

இராமநாதபுரம் நகருக்குத் தெற்கேயுள்ள சக்கரக் கோட்டைக் கண்மாயின் தென் கிழக்கு மூலையில் உள்ள கலுங்கும் அதனை அடுத்துள்ள சிற்றுாரும் இவரது பெயரால் இராஜசூரியமடை என்று வழங்கப்பட்டு வருகின்றன.

## மேற்கோள்கள்

பகுப்பு:இராமநாதபுர சேதுபதிகள்
முத்து வயிரவநாத சேதுபதி

**முத்து வயிரவநாத சேதுபதி**  என்பவர் இராமநாதபுரம் சமஸ்தான மன்னராவார். இவர் இரகுநாத கிழவன் சேதுபதிக்கு அடுத்து ஆட்சிக்கு வந்தவராவார். இவர் ரெகுநாத கிழவன் சேதுபதியின் தங்கை மகனான திருஉத்திரகோச மங்கை கடம்பத்தேவர் என்பவரின் மகனாவார்.

இரகுநாத கிழவன் சேதுபதி மன்னருக்கு *ரணசிங்கத் தேவர்*, *பவானிசங்கரத் தேவர்* என்ற இரு ஆண் மக்கள் இருந்தனர் என அறியப்படுகிறது.  கி.பி. 1702ல் சேதுபதி மன்னருக்கும் மதுரை அரசி இராணி மங்கம்மாவிற்கும் ஏற்பட்டப் போரில் ரணசிங்கத் தேவர் வீரமரணம் அடைந்தார் என்றும் தெரியவருகிறது. அடுத்த மகனான பவானிசங்கரத்தேவர்  சேதுபதி மன்னருக்கும் செம்பிநாட்டு மறக்குல பெண்மணிக்கும் பிறக்காதவர் என்பதால், இராமநாதபுரம் அரண்மனை மரபின்படி  அவரது அரசு உரிமை மறுக்கப்பட்டது.

இதையடுத்து ரெகுநாத கிழவன் சேதுபதியின் தங்கையின் பெயரனான முத்துவயிரவநாத சேதுபதி இராமநாதபுரம் மன்னராகத் தேர்வு செய்யப்பட்டார். கி.பி. 1713 வரை ஆட்சி செய்த இவரது ஆட்சிக் காலத்தை குறிக்கும் இரண்டு செப்பேடுகள் கிடைத்துள்ளன. முதலாவது செப்பேடானது கி.பி. 1710ல் செவ்விருக்கை நாட்டு அழகன் குளத்தை அடுத்து பின்னாணியாரேந்தல் ஊரினை அழகன்குளம் மூர்த்தி மடத்துக்கு  வழங்கியது குறித்தது. இரண்டாவதாக கி.பி. 1711ல் இராமாயண பிரசங்க சேவையினைப் பாராட்டி மேலச்செல்வனுர் சர்க்கரைப் புலவருக்கு உளக்குடி, கோடாகுடி என்ற இரண்டு ஊர்களை வழங்கியது குறித்தது ஆகும். ஆனால் இவரது ஆட்சியானது நீண்டகாலம் தொடராமல் போனது. என்ன காரணத்தினால் இவரது ஆட்சி மேலும் தொடரவில்லை என்பதை அறிந்து கொள்வதற்கான ஆவணங்கள் கிடைக்கப்பெறவில்லை. சேதுபதி மன்னர்களது பல வரலாறுகளில் கிழவன் ரெகுநாத சேதுபதியை அடுத்து கி.பி. 1710-ல் முத்து விஜய ரகுநாத சேதுபதி சேதுநாட்டு மன்னரானார் என்ற செய்தி கொடுக்கப்பட்டுள்ளது. இவரைப் பற்றிக் குறிப்பிடப்படவில்லை.
## மேற்கோள்கள்

பகுப்பு:இராமநாதபுர சேதுபதிகள்
சுவப்னா பர்மன்

**சுவப்னா பர்மன்** (**Swapna Barman**) (பிறப்பு:29 அக்டோபர் 1996), இந்தியாவின் எண்வகை தடகள விளையாட்டு வீரங்கனை ஆவார். இவர் ஜகார்த்தாவில் நடைபெற்ற 2018 ஆசிய விளையாட்டுப் போட்டிகளில், மகளிர் பிரிவில் ஹெப்டதலான்  விளையாட்டில் தங்கப்பதக்கம் வென்ற முதல் இந்திய மகளிர் தடகள வீராங்கனை ஆவார்.

இந்தியாவில் புவனேசுவரத்தில் நடைபெற்ற 2017 ஆசிய தடகள போட்டியில்  முதலிடத்தில் வென்றவர்.

## தனிப்பட்ட வாழ்க்கை
பர்மன் 1996 இல் மேற்கு வங்காளத்தின் சல்பைகுரிக்கு அருகிலுள்ள கோசுபரா கிராமத்தில் ஒரு ஏழைக் குடும்பத்தில் பிறந்தார். சுவப்னா பிறக்கும் போதே இரு கால்களிலும் ஆறு விரல்களுடன் பிறந்தார். இதனால் தனது கால்களுக்கு பொருத்தமான காலணிகள் கிடைக்காமல் அவதிப்பட்டார். இவரின் தாயார் பசனா ஒரு தேயிலை தோட்டத்தில் பணிபுரிந்தார் மற்றும் இவரின் தந்தை பஞ்சனன் பர்மன் ஒரு சைக்கிள் ரிக்குசா ஓட்டுநராக இருந்தார். இவரின் தந்தை 2013 இல் பக்கவாதத்தால் பாதிக்கப்பட்டார். இதனால் சப்னாவும் அவரது மூன்று சகோதர சகோதரிகளும் சரியான உணவரிக்காக சிரமப்பட்டனர். அவரது அசாதாரண பாதங்கள் தொடர்ந்து வலியை ஏற்படுத்தியது, ஏனெனில் அவரால் கூடுதல் அகலமான ஓடும் காலணிகளை வாங்க முடியவில்லை. பர்மன் தனது வெற்றி பெற்ற பரிசுத் தொகையைப் பயன்படுத்தி தன் குடும்பத்தைக் கவனிக்கிறார். இவர் இந்திய விளையாட்டு ஆணையத்தின் கொல்கத்தா வளாகத்தில் பயிற்சி பெறுகிறார். 2016 ஆம் ஆண்டில், ராகுல் டிராவிட் தடகள வழிகாட்டித் திட்டத்தின் மூலம் இவருக்கு ஆதரவளிக்கப்பட்டது.

## விளையாட்டு வாழ்க்கை
பர்மன் 2018 ஆசிய விளையாட்டுப் போட்டிகளில் தாடையில் காயம் இருந்தபோதிலும் தொடந்து விளையாடினார். அதில் பெண்களுக்கான ஹெப்டதலான் போட்டியில் தங்கம் வென்ற முதல் இந்திய வீராங்கனை ஆனார். 2017 ஆசிய தடகள சாம்பியன் போட்டிகளில்  பெண்கள் ஹெப்டத்லான் இறுதி நிகழ்வின் போது பார்மன் மயங்கி சரிந்தார். இருப்பினும் பர்மன் தனது பல தனிப்பட்ட சாதனைகளை முறியடித்து, முந்தைய ஆறு நிகழ்வுகளில் இருந்து தங்கம் வெல்வதற்கு போதுமான புள்ளிகளைப் பெற்றிருந்தார்.

2020 ஆம் ஆண்டில், இவர் நிதியுதவியை இழந்தார், ஆனால் மேற்கு வங்காளத்தில் உள்ள  தனது வீட்டில் தொடர்ந்து பயிற்சி செய்வதாக கூறினார். பர்மன் 2021 பெடரேஷன் கோப்பை சீனியர் தடகள சாம்பியன் போட்டிகளில் ஹெப்டத்லானில் தங்கம் வென்றார். மேலும் 2022 இல் தேசிய விளையாட்டுப் போட்டிகளில் பங்கேற்றார். இதில் ஹெப்டத்லான் மற்றும் உயரம் தாண்டுதல் ஆகிய விளையாட்டுக்களில் இரண்டு தங்க பதக்கங்களை வென்றார்.

## இதனையும் காண்க
* ஹெப்டதலான்

## மேற்கோள்கள்


பகுப்பு:1996 பிறப்புகள்
பகுப்பு:ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்
பகுப்பு:இந்தியப் பெண் தடகள வீரர்கள்
ஹெப்டதலான்

**ஹெப்டதலான்** (*Heptathlon*) இது ஏழு வகையான வேறுபட்ட தடகள விளையாட்டுகளுடன் கூடியது.

ஹெப்டதலான் தடகள விளையாட்டுப் போட்டிகள், மகளிர் மற்றும் ஆடவர்களுக்கு தனித்தனி பிரிவுகள் உள்ளது.

## ஹெப்டதலானில் உள்ள 7  விளையாட்டுகள்
#  100 மீட்டர் தடை தாண்டும் ஓட்டம் 
#  உயரம் தாண்டுதல் 
# குண்டு எறிதல் 
# 200 மீட்டர் ஓட்டப்பந்தயம் 
# நீளம் தாண்டுதல் 
# ஈட்டி எறிதல்
# 800 மீட்டர் ஓட்டப்பந்தயம்

## இதனையும் காண்க
* சுவப்னா பர்மன்

## மேற்கோள்கள்


## வெளி இணைப்புகள்

* National Records
* IAAF combined events scoring tables and explanation
* IAAF list of heptathlon records in XML
* Heptathlon all-time list

பகுப்பு:விளையாட்டுகள்
பகுப்பு:தடகள விளையாட்டுகள்
மாபெரும் தமிழ்க் கனவு (நூல்)

**மாபெரும் தமிழ்க்கனவு** (Maberum Tamilkanavu) என்பது 2019-ஆம் ஆண்டில் இந்து தமிழ் நாளிதழின் அங்கமான தமிழ் திசை பதிப்பகத்தால் வெளியிடப்பட்டுள்ள நூலாகும். இந்த நூலைப் பத்திரிகையாளர் **சமஸ்** எழுதியுள்ளார். இந்த நூல் தமிழ் ஆளுமையான சி. என். அண்ணாத்துரை அவர்களின் வாழ்க்கை வரலாறு, அவருடைய தேர்ந்தெடுக்கப்பட்ட சட்டமன்ற, நாடாளுமன்ற உரைகள், அவருடைய அரிய பேட்டிகள், கட்டுரைகள் போன்றவற்றைக் கொண்ட ஒரு தொகுப்பாக இருக்கிறது. முன்னதாக 2017 ஆம் ஆண்டு வெளியான தெற்கிலிருந்து ஒரு சூரியன் நூல் தொடர்ந்து விற்பனை அதிகரித்து வருவதைத் தொடர்ந்து இந்த நூல் வெளியாகியுள்ளது.

## மேற்கோள்கள்

பகுப்பு:2019 தமிழ் படைப்புகள்
பகுப்பு:2019 தமிழ் நூல்கள்
கார்த்திகா முரளிதரன்

**கார்த்திகா முரளிதரன்** (*Karthika Muralidharan)* கேரளாவைச் சேர்ந்த ஓர் இந்திய நடிகை ஆவார். புகழ்பெற்ற இந்தியத் திரைப்பட ஒளிப்பதிவாளர் சி. மு. முரளிதரனின் மகள் ஆவார். மலையாள நடிகர் துல்கர் சல்மான் உடன் இணைந்து 2017 ஆம் ஆண்டில் மலையாளத் திரைப்படமான காம்ரேடு இன் அமெரிக்கா என்ற திரைப்படத்தில் கார்த்திகா அறிமுகமானார். இவரது இரண்டாவது திரைப்படம் நடிகர் மம்மூட்டியுடன் இணைந்து நடித்த அங்கிள் என்ற திரைப்படமாகும்.

## திரைப்படங்களின் பட்டியல்

 
## மேற்கோள்கள்

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:இந்திய நடிகைகள்
பகுப்பு:மலையாள மக்கள்
பகுப்பு:மலையாளத் திரைப்பட நடிகைகள்
வடமேற்கு மண்டலம் (கமரூன்)

**வடமேற்கு மண்டலம்** () கமரூன் நாட்டின் தெற்கு பகுதியில் உள்ளது. இது கமரூன் நாட்டின் மேற்கே அமைந்த மேட்டு நில பகுதியாகும். இதன் எல்லைகள் முறையே தென்மேற்கே தென்மேற்கு மண்டலம்,  தெற்கே மேற்கு மண்டலம், கிழக்கே அடமாவா மண்டலம் மற்றும் வடக்கே நைஜீரியா நாடும் அமைந்துள்ளது. பமென்டா இதன் தலைநகர் ஆகும்.
## மேற்கோள்கள்
 
பகுப்பு:கமரூனின் மண்டலங்கள்
மலேசியத் தமிழ்

**மலேசியத் தமிழ்** (*Malaysian Tamil*) அல்லது **மலேயாத் தமிழ்** என்றழைக்கப்படும் இம்மொழி மலேசியாவில் பேசப்படும் ஒரு உள்ளூர் மாற்றுத் தமிழ் மொழி ஆகும். இது மலேசியா, மலாய் மற்றும் மாண்டரின் ஆகிய மொழிகள் இணைந்த மலேசியக் கல்வி மொழிகளில் ஒன்றாகும்.   மலேசியத் தமிழர்களுக்கும் இந்தியத் தமிழர்களுக்கும் உள்ள சொல்லகராதியில் பல வேறுபாடுகள் உள்ளன.

## செல்வாக்கு
வணிகப் பரிவர்த்தனைகளை செய்வதற்காக ஒரு பொதுவான மொழியாக தமிழ் மொழியானது ஆரம்ப வணிகத்தில் தொடர்புடைய எல்லா பகுதியினராலும் புரிந்துகொள்ளப்படும் என்று பயன்படுத்தப்பட்டது. வரலாற்றாளர்களான சே.வி. செபாசிடியன், கே.டி. திருநாவுக்கரசு, மற்றும் ஏ.வி. ஏமில்டன் போன்றோர் வரலாற்று காலங்களில் மலேசியா மற்றும் இந்தோனேசியாவில் தமிழ் வர்த்தகம் பொது மொழியாக இருந்தது எனப் பதிவு செய்துள்ளனர். மலேசியாவின் சுமத்திரன் மற்றும் மலாய் தீபகற்பம் ஆகியவற்றில் கடல்சார்ந்த வணிகத்தில் தமிழின் முக்கியத்துவம் பல நூற்றாண்டுகளாகவும் மலாய் தீபகற்பத்தில் மலாய் மொழியிலும் 15 முதல் 19 ஆம் நூற்றாண்டு வரையான காலப்பகுதியில் வணிக ரீதியான நடவடிக்கைகள் காரணமாகத் தொடர்ந்தது. 17 ஆம் நூற்றாண்டில் டச்சு கிழக்கிந்திய நிறுவனம் அதன் கடிதத்தின் ஒரு பகுதியாக தமிழ் மொழியைக் கட்டாயப்படுத்தியது. 19 ஆம் நூற்றாண்டில் மலாக்கா மற்றும் பிற கடல் துறைகளில், மலாய் மொழியியல் தொடர்பான புத்தகங்கள் மற்றும் கணக்குப்பதிவேடு புத்தகங்கள் ஆகியவை பெரும்பாலும் தமிழில் இருந்தன. 

தமிழ் மொழியில் இருந்து வந்த சில சொற்கள் மலாய் மொழியில் பயன்படுத்தப்படுகின்றன. அதைப் (சில சமயம் சமசுகிருதமயமாக்கல்) போன்ற அன்றாட வாழ்வில் பயன்படுத்தும் சொற்களை பின்வருமாறு பட்டியலில் காணலாம். 

## குறிப்புகள்

## மேற்கோள்கள்

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*   (Translated from Tamil by E.Sa. Viswanathan)
* 

பகுப்பு:தமிழ்

பகுப்பு:மலேசிய மொழிகள்
பகுப்பு:பினாங்கு
பகுப்பு:சிங்கப்பூர் மொழிகள்
தென்மேற்கு மண்டலம் (கமரூன்)

**தென்மேற்கு மண்டலம்** () கமரூன் நாட்டின் பத்து மண்டலங்களில் ஒன்று ஆகும். புவா இதன் தலைநகர் ஆகும். இதன் மக்கள் தொகை 838042. வடமேற்கு மண்டலம் மற்றும் தென்மேற்கு மண்டலம் இரண்டும் சேர்த்து ஆங்கிலம் பேசும் கமரூன் பகுதியாகும். இதன் எல்லைகள் முறையே வடகிழக்கே வடமேற்கு மண்டலம், கிழக்கே மேற்கு மண்டலம், தென்கிழக்கே லிட்டோரல் மண்டலம், தெற்கே  கினி வளைகுடா (அட்லாண்டிக் பெருங்கடல் பகுதி), மேற்கு மற்றும் வடக்கே நைஜீரியா நாடு அமைந்துள்ளது.

## மேற்கோள்கள்
 
பகுப்பு:கமரூனின் மண்டலங்கள்
பேரளம்–காரைக்கால் இருப்புப்பாதை

**பேரளம்–காரைக்கால் இருப்புப்பாதை** ஒரு  கிளை வழி ஆகும். இது தென்னிந்தியாவின் தமிழ்நாட்டிலுள்ள  பேரளத்தையும், மற்றும் புதுச்சேரியிலுள்ள காரைக்கால் நகரத்தையும் இணைக்கும் இருப்புப்பாதை வழியாகும்.

## வரலாறு
1895 ஆம் ஆண்டு டிசம்பர் மாதத்தில் பிரெஞ்சு இந்தியாவின் கட்டுமானத்திற்காக பேரளம் சந்திப்பு  மற்றும் காரைக்கால் இடையேயான இந்த குறுகிய இருப்புப்பாதை கிளை வலையமைப்பை அங்கீகரித்தது. பிரஞ்சு அரசாங்கம் 1.201.840  ₣ (தோராயமாக  2014) முதலீடு செய்தது. பின்னர் தி கிரேட் தென்னிந்திய ரயில்வே மூலமாக கட்டமைப்பு செய்யப்பட்டது (பின்னர் இதுதென்னிந்திய ரயில்வே நிறுவனத்துடன் இணைக்கப்பட்டது) மற்றும் மக்கள் பயன்பாட்டிற்கு 1898 மார்ச்சு 14 அன்று திறக்கப்பட்டது.

## பாதை
இந்த இருப்புப்பாதையின் நீளம் 23.5 கி.மீ. இந்த வரிசையில் நான்கு நிறுத்தங்கள் உள்ளன. அவை அம்பகரத்தூர், பருத்திக்குடி, திருநள்ளாறு மற்றும் கரைக்கோவில்பத்து போன்றவை ஆகும். மேலும் இந்த வழித்தடம் 15.5 கி.மீ. காரைக்கால் மாவட்டம், பிரெஞ்சு இந்தியாவின் (இப்போது காரைக்கால் மாவட்டம் ) எல்லைக்குள் அமைகிறது. மீதமுள்ள 8 கி.மீ. அம்பகரத்தூர் மற்றும் பேராளம் இடையே உள்ள வழித்தடம் பிரித்தானிய இந்தியாவின் எல்லைக்குள் (இப்போது திருவாரூர் மாவட்டம்) வருகிறது.

## செயல்பாடுகள்

### பயணிகள் சேவைகள்
1902 ஆம் ஆண்டில் கையொப்பமிடப்பட்ட உடன்படிக்கைக்கு இணங்க, பிரஞ்சு இந்தியாவின் சொந்தமானதாக இருந்த போதிலும், அந்த செயல்பாடுகள் பின்னர் தென்னிந்திய இரயில்வேக்கு மாற்றப்பட்டன. முதலில் 4 முறை பேரளம் - காரைக்கால் வழித்தட சேவைகள் இருந்தன, ஆனால் சாலை இணைப்பில் முன்னேற்றம் காரணமாக இரயில்வே வருவாய் வீழ்ச்சியடைந்தது மற்றும் அதன் பின்னர் சேவைகள் 1943 ஆம் ஆண்டில் நான்கில் இருந்து ஒன்றாகக் குறைக்கப்பட்டது. இந்திய சுதந்திரம் மற்றும் ரயில்வே மறு-அமைப்புக்கு பின்னர், திருச்சிராப்பள்ளி ரயில்வே பிரிவின் அதிகார எல்லைக்குள் இது விழுந்தது.  1967 ஆம் ஆண்டில், அதன் போக்குவரத்து கணக்கெடுப்பில் பயணிகள் போக்குவரத்திற்கான வரியின் பயன்பாட்டை மேற்கோள் காட்டி, அப்ளைடு அண்ட் எகனாமிக் ரிசர்ச் தேசிய கவுன்சில் இந்த வழித்தடத்தை மூடுவதற்கு பரிந்துரைத்தது.

### சரக்கு / வணிகப் போக்குவரத்து
காரைக்கால் துறைமுகத்திற்கான ரயில் இணைப்பு மற்றும் ரயில் மூலம் பிரித்தானிய இந்தியாவில் சரக்குகளை பரிமாறிக் கொண்டது இந்த வழி, மயிலாடுதுறை சந்திப்புக்கு மேலும் இணைப்பு வழங்குவதால், இது பிரதான பாதையில் விழுகிறது.  சிமெண்ட், உரங்கள், ஓடுகள், மரம், மண்ணெண்ணெய், அரிசி, கோதுமை, தானியங்கள், பருப்பு வகைகள் மற்றும் நெல் போக்குவரத்துகளில் முக்கிய பொருட்கள். பாண்டிச்சேரி ரோலிங் மில்ஸிற்கான ஜவுளி ஆலைகள் மற்றும் இரும்புத் துகள்களுக்காக அழுத்தம் செய்யப்பட்ட பருத்தி மற்றும் நிலக்கரி போன்ற அத்தியாவசிய பொருட்களும், உற்பத்தி செய்யப்பட்டு, முழுமையான உற்பத்தி நாடு முழுவதும் வழங்கப்பட்டன.  சரக்கு போக்குவரத்து அடர்த்தி நன்றாக இருந்தபோதிலும், பயணிகள் போக்குவரத்து  மற்றும் சேவைகள் ஆகியவை நிறுத்தி வைக்கப்பட்டன.

## குறிப்புகள்

பகுப்பு:தமிழகத் தொடருந்து வழித்தடம்
அகரம் (கிருஷ்ணகிரி)

**அகரம்** (AGARAM) என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 14 கிலோமீட்டர் தொலைவிலும், மாநிலத் தலைநகரான சென்னையில் இருந்து 252 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  1199  வீடுகள் உள்ளன. கிராமத்தின் மொத்த மக்கள் தொகையானது 5036 ஆகும். இதில் ஆண்கள் எண்ணிக்கை  2625, பெண்களின் எண்ணிக்கை 2411 என உள்ளது. மக்களின் கல்வியறிவு விகிதமானது  62. % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
நெடுங்கேணி

**நெடுங்கேணி** இலங்கையின் வவுனியா மாவட்டத்தில் அமைந்துள்ள ஒரு நகரம் ஆகும். இந்த நகரம் வழியாக செல்லும் **B334** சாலை ஒருபுறம் ஒட்டுசுட்டான் மற்றும் புளியங்குளம் நகரை இணைக்கிறது. மேலும் மறுபுறத்தில் **B296** சாலை மூலம் புளியங்குளம் நகரை முல்லைத்தீவு மாநகருடன் இணைக்கிறது.

## மேற்கோள்கள்

பகுப்பு:வவுனியா மாவட்டத்தில் உள்ள ஊர்களும், நகரங்களும்
முத்துவிஜயரகுநாத சேதுபதி

**முத்துவிஜயரகுநாத சேதுபதி** அல்லது **திருவுடையாத் தேவர்** (ஆட்சிக் காலம் 1713-1725)  என்பவர் இராமநாதபுரம் சமஸ்தான மன்னராவார். இவர் முத்து வயிரவநாத சேதுபதிக்கு அடுத்து ஆட்சிக்கு வந்தவராவார். இவர் முத்துவயிரவநாத சேதுபதியின் தம்பி ஆவார்.

## பதவி ஏற்பு
திருவுடையாத் தேவர் என்னும் இயற்பெயரை உடைய இவர் கி.பி.1713ல் முத்து விஜயரகுநாத சேதுபதி என்ற பெயருடன் சேதுபதி மன்னரானார். இவர் இராமநாதபுரத்தில் ஆண்டுதோறும் புரட்டாசி திங்களில் நடைபெறும் விஜயதசமி (தசரா விழா) விழா அன்று முடிசூட்டிக் கொண்டதால் இவர் முத்து விஜய ரகுநாத சேதுபதி என்ற பெயரை ஏற்றார்.  முத்து விஜய ரகுநாத சேதுபதி என்ற பட்டப் பெயரானது இவருக்கு முன் ஆண்டவர்களான ரெகுநாத கிழவன் சேதுபதிக்கும், ரெகுநாத திருமலை சேதுபதிக்கும் இருந்ததுள்ளன. 
## நிர்வாகம்
முத்துவிஜயரகுநாத சேதுபதி அன்றைய சேதுநாட்டை 72 இராணுவப் பிரிவுகளாகப் பிரித்து, ஒவ்வொரு பிரிவிற்கும் ஒரு சேர்வைக்காரரை நியமித்தார். அந்தந்தப் பிரிவுகளுக்குள் அதில் அடங்கியுள்ள கிராமங்களின் வருவாய் கணக்குகளைப் பராமரிப்பதற்காக மதுரைச் சீமைகளிலிருந்து பட்டோலை பிடித்து எழுதும் வேளாண் குடிமக்களை வரவழைத்து அவர்களை நாட்டுக்கணக்கு என்ற பணியில் அமர்த்தினார். அடுத்ததாக அரசின் வலிமையை நிலைநிறுத்தி சேதுநாட்டைக் காப்பதற்காக மூன்று புதிய கோட்டைகளை முறையே ராஜசிங்கமங்கலம், பாம்பன், கமுதி ஆகிய ஊர்களில் அமைத்தார். கமுதிக்கோட்டை புதுமையான முறையில் வட்டவடிவில் மூன்று சுற்று மதில்களுடன் அமைக்கப்பட்டது.
## இறப்பு
இரகுநாத கிழவன் சேதுபதியின் மகனாக இருந்தும் செம்பிநாட்டு மறவர் குல பெண்மணிக்குப் பிறக்காத காரணத்தால் சேதுபதி பட்டம் மறுக்கப்பட்ட பவானி சங்கரத் தேவர் புதுக்கோட்டை, தஞ்சை மன்னர்களது உதவியுடன் இராமநாதபுரம் கோட்டையைப் பிடிப்பதற்கு முற்பட்டார். இவரை சேதுநாட்டின் வடக்கு எல்லையில் சந்தித்துப் பொருதுவதற்காக சென்ற பொழுது முத்து விஜயரகுநாத சேதுபதி வழியில் வைசூரி நோயினால் பாதிக்கப்பட்டு இராமநாதபுரம் திரும்பியதும் கி.பி.1725இல் மரணம் அடைந்தார். இவருக்குப் பின்னர் *சுந்தரேஸ்வர ரகுநாத சேதுபதி* என்பவர் மன்னராக பொறுப்பேற்றார். ஆனால் அவரைப்  போரில் கொன்று பவானி சங்கர சேதுபதி  மன்னரானார்.
## மேற்கோள்கள்

பகுப்பு:இராமநாதபுர சேதுபதிகள்
பகுப்பு:1725 இறப்புகள்
கமுதிக்கோட்டை

**கமுதிக்கோட்டை** என்பது தமிழ்நாட்டின், இராமநாதபுரம் மாவட்டம், கமுதியில் இருந்த ஒரு கோட்டையாகும். இந்தக் கோட்டையானது இராமநாதபுரம் சமஸ்தான மன்னரான முத்துவிஜயரகுநாத சேதுபதி காலத்தில் கட்டப்பட்டதாகும்.

## அமைப்பு
கமுதிக்கோட்டை, வட்டவடிவில் உள்ளது. இக் கோட்டையானது கமுதியில் குண்டாற்றின் வடக்குக் கரையின் பாறைகள் நிறைந்த பகுதியில் கட்டப்பட்டுள்ளது.  தமிழ்நாட்டில் பாரம்பரிய முறைப்படி கோட்டைவாசல், கொத்தளங்கள், அகழி என்ற கூறுகளிடன் செவ்வக வடிவில் அமைக்கப்படுவதே மரபு. ஆனால் இந்த மரபுகளினின்றும் மாறுபட்டதாக இந்தக் கோட்டையானது வட்டவடிவில் மூன்று சுற்று மதில்களுடன் அமைக்கப்பட்டிருந்தது. இதனை அமைத்தவர்கள் பிரெஞ்சு நாட்டு பொறியியல் வல்லுநர்கள் என இராமநாதபுரம் சமஸ்தான மேனுவல் தெரிவிக்கின்றது.

## மேற்கோள்கள்

## வெளி இணைப்புகள்
* விக்கிமேப்பியாவில் கமுதிக்கோட்டை அமைவிடம்

பகுப்பு:இராமநாதபுரம் சமஸ்தானம்
பகுப்பு:இராமநாதபுரம் மாவட்டம்
பகுப்பு:தமிழகக் கோட்டைகள்
ஆர்சோனிக் அமிலம்

**ஆர்சோனிக் அமிலம்** (Arsonic acid) ஆர்சோனிக் அமிலங்களில் எளிய மற்றும் முதலாவது சேர்மமாகும். இது ஒரு கருத்தியலான சேர்மமாகும். இருப்பினும்,  அமைப்பு மாற்ற சமநிலை வடிவ ஆர்சீனியசு அமிலமானது (As(OH)3) நிலைத்தன்மை பெற்ற சேர்மமாகும். HAsO(OH)2 சேர்மத்தின் நிலையற்ற தன்மைக்கெதிராக, அதனையொத்த விகிதாச்சார வாய்ப்பாட்டைக் கொண்ட பாசுபரசு சேர்மம் நான்முகி வடிவ அமைப்பு மாற்ற சமநிலை வடிவச் சேர்மமாக அமைகிறது.  இதைப்போன்றே, பினைல்ஆர்சோனிக் அமிலம் போன்ற கரிம வழிப்பொருட்கள் ஐந்து இணைதிறன் கொண்ட மைய அணுவைக் கொண்டு நான்முகி வடிவத்தில் காணப்படுகின்றன.

வேறுபட்ட பினிக்டோஜென்களைக் கொண்டுள்ளதைத் தவிர்த்து இதனையொத்த அமிலங்களும் இருக்கின்றன. இதற்குச் சமானமான பாசுபரசு வகை அமிலமானது பாசுபோனிக் அமிலமாகும்.

## மேற்கோள்கள்

பகுப்பு:கனிம அமிலங்கள்
இராமநாதபுரம் மண்டை நாய்

**இராமநாதபுரம் கோம்ப நாய்**, **இராமநாதபுரம் கோம்பை நாய்** அல்லது **மந்தை நாய்** (*Ramanathapuram komba dog அல்லது manthai dog*) என்பது தமிழ்நாட்டின், இராமநாதபுரம் மாவட்டத்தில் காணப்படும் ஒரு நாய் இனமாகும். இரமநாதபுர மாவட்டத்தின் பல கோயில் சிற்பங்களில், இந்த நாயின் சிற்பம் காணப்படுவதால் இந்த மாவட்டத்தில் இந்த நாய் நீண்டகாலமாக இருப்பது தெரியவருகிறது.

## விளக்கம்
இந்த நாயானது 26 முதல் 30 அங்குலம் வரை உயரமானதாகவும், பெரிய உடலையும், பெரிய கால்களையும், உறுதியான எலும்புகளுடனும், தடிமனான வாலைக் கொண்டதாக இருக்கும். மேலும் இதன் தலை பெரியதாகவும், அகன்ற தாடையுடன், கூர்மையற்ற தடித்த மூக்கை உடையதாகவும், முன் நெற்றி அகலமாக வளைந்ததாகவும், ஆட்டுக் காதுகளைப் போல நீண்டு தொங்கும் பெரிய காதுகளைக் கொண்டதாகவும் இருக்கும். இதன் அடிக்கால்களும், வால் முனையும் வெள்ளையாக இருக்கும். இது 18 முதல் 19 ஆண்டுகள் வரை வாழக்கூடியது.

## உட்பிரிவுகள்
இந்த நாயகளானது அவற்றின் நிறத்தைக் கொண்டு 13 பிரிவுகளாக உள்ளன அவை:

# சாம்பல் நாய் (சாம்பல் நிறம்)
# கருமறை (கறுப்பும் வெள்ளையும் கலந்த நிறம்)
# புள்ளிமறை (கருப்பு உடலில் வெள்ளைத் திட்டுக்கள்)
# பாலமறை சாம்பல் (வெள்ளையும், சாம்பல் நிறமும் கலந்தது)
# புலிச்சாரல் (உடலில் புலிபோல வரிகள் உள்ளது)
# பொடி நிறமும் வெள்ளையும் கலந்த நாய்
# பிள்ளை நாய் 
# மயிலை நாய் (வெள்ளை நிறம்)
# செவலைச் சாம்பல் (சாப்பலும் சிவப்பும் கலந்தது)
# செவலை (சிவப்பு நிறம்)
# கரும்சாம்பல் (கருஞ்சாம்பல் நிறம்)
# வெள்ளை சாம்பல் (வெண்மையும், சாம்பலும் கலந்த நிறம்)
# பாலமறை (வெள்ளை நிற உடலில் சிவப்புத் திட்டுக்கள்)

## பயன்பாடு
இந்த நாய்களை பழங்காலத்தில் போருக்கும், பன்றி, முயல் வேட்டைக்கும் பயன்படுத்தியுள்ளனர். தற்போது இந்த மாவட்டத்தில் ஆட்டு மந்தைகளை மேய்க்கும் இடையர் இன மக்களால், தங்கள் ஆட்டுமந்தைகளைப் பாதுகாக்க மேய்ப்பு நாயாக வளர்க்கப்படுகிறது. ஆட்டு மந்தைகளைக் காப்பதால் இப்பெயரென்றும், இதன் தலை பெரிதாக இருப்பதால் இப்பெயர் என்றும் இருவிதமாக கூறப்படுகிறது. இது கோம்பை நாயின் ஒரு வடிவம் என்றும் கூறுவோர் சிலர் இதை *இராமநாதபுரம் கோம்பை* என்றும் குறிப்பிடுகின்றனர்.

## படக்காட்சியகம்

படிமம்:Mandai dog tall and lean.png|பிள்ளை நாய்
படிமம்:Mandai dog rotary gallop with left lead gait.png|பாலமறைச் சாம்பல்
படிமம்:Ramanathapuram mandai sambal manthai indian dog breed.jpg|வெள்ளைச் சாம்பல்


## மேற்கோள்கள்

## வெளி இணைப்புகள்
யூடியூபில் இராமநாதபுரம் மண்டை நாய் குறித்து

பகுப்பு:தமிழக நாய் இனங்கள்
பகுப்பு:பழக்கிய விலங்குகள்
பகுப்பு:இராமநாதபுரம் மாவட்டம்
பண்டாரிகுளம்

**பண்டாரிகுளம்** (வவுனியா-03 அல்லது அதிகாரப்பூர்வ பெயர்  214E), (தமிழ்: பண்டாரிகுளம், ரோமானியம்: Paṇṭārikuḷam; சிங்களம்:පණ්ඩාරිකුලම් , ரோமானியம்: Paṇḍārikulam) என்பது இலங்கையின் வடக்கே உள்ள வவுனியாவின் புறநகர்ப் பகுதியாகும்.

வவுனியாவைச் சூழ்ந்துள்ள பல கிராமங்களில் பண்டாரிகுளமும் ஒன்று, அவை விரிவடைந்து நகரத்துடன் இணைக்கப்பட்டுள்ளன.பண்டாரிகுளம் வவுனியாவின் மையத்தில் இருந்து 1&nbsp;km (0.62&nbsp;mi) தொலைவில் அமைந்துள்ளது.

## சொற்பிறப்பியல்
இப்பகுதியில் கருங்காலி மரங்கள் இருந்ததால் கருங்காலியடித்தோட்டம் என்று அழைக்கப்பட்ட இந்தக் கிராமம் வன்னிய மன்னர்கள் காலத்தில் சைவக் கோயில்களில் மாலைகள் கட்டி வழிபடும் "பண்டாரம்" குடிமக்களுக்கு வழங்கப்பட்டதாக அறியப்படுகிறது. மாவீரன் பண்டரவன்னியனின் பெயரால் பண்டாரக்குளம் "பண்டாரிகுளம்" எனப் பெயர் மாற்றம் பெற்றதாக வவுனியா வரலாற்று நூல்கள் கூறுகின்றன.
## அமைவிடம்
இப்பகுதி வவுனியாவில் இருந்து ஓரு கிலோமீட்டர் தொலைவில் உள்ளது. கிழக்கே வவுனியா, மேற்கே உக்குளாங்குளம்  , வடக்கே குருமன்காடு மற்றும் தெற்கே தோணிக்கல் அமைந்துள்ளது.
ஒன்றுமில்லை|thumb|220x220px|பண்டாரிகுளம் முனியப்பர் கோவில்

## வரலாறு
1803 இல் மன்னர் பண்டார வன்னியனின் மரணத்திற்குப் பிறகு, இந்த இடம் கண்டி இராச்சியத்தின் கீழ் வந்தது. அதன் பிறகு 1815இல் கண்டி ராசதானி பிரித்தானிய பேரரசு வசமானதால்  அதன் பிறகு பிரித்தானிய இலங்கையின் கீழ் கொண்டு வரப்பட்டது. 1980 களின் பின்னர் நாட்டில் இடம்பெற்ற உள்ளநாட்டு போர் காரணமாக யாழ்பாண நகரில் இருந்து வெளியேறிய மக்கள் இங்கு வாழந்த வன்னி மக்களுடன் குடியேறினர். 
ஒன்றுமில்லை|thumb|220x220px|பண்டாரிகுள வயல்வெளி

## வரலாற்று தலங்கள்
பண்டாரிகுளம் முத்துமாரி அம்மன் கோவில் என்பது பண்டாரிகுளத்தில் உள்ள ஒரு இந்து ஆலயமாகும். இந்த கோவில் கி.பி 1522 இல் கட்டப்பட்டது. இது வவுனியா மாவட்டத்தில் உள்ள மிகப் பெரிய அம்மன் கோயிலாகும்.

மேலும் ஆங்கிலேயர் ஆட்சி காலத்தில் வவுனியா புகையிரத நிலையத்திற்கு வருகை தரும் தொடருந்துகளை குளிர்விக்க நீர் எடுக்கும் குளமாக இது பயன்பட்டமையால் அச்சின்னங்கள் இன்றும் காணக்கூடியதாக இருக்கின்றது. 

## கல்வி நிறுவனங்கள்

* விபுலானந்தாக் கல்லூரி 
* கணித நிலையம் 
* EDI
* CBI
* லிங்கன் ஆங்கில அகடமி

## போக்குவரத்து

* வவுனியா புகையிரத நிலையம் 
* வவுனியா பழைய பேருந்து தரிப்பிடம் 
* வவுனியா புதிய பேருந்து தரிப்பிடம் 
* வவுனியா விமான நிலையம்

## மேற்கோள்கள்

பகுப்பு:வவுனியா மாவட்டத்தில் உள்ள ஊர்களும், நகரங்களும்
ஜல்பைகுரி

**ஜல்பைகுரி** (**Jalpaiguri**) கிழக்கு இந்தியாவின் மேற்கு வங்காள மாநிலத்தின் வடக்கில் அமைந்த ஜல்பைகுரி மாவட்ட நிர்வாகத் தலைமையிட நகரமும், மாநகராட்சியும் ஆகும். தீஸ்தா ஆற்றின் கரையில் அமைந்த ஜல்பைகுரி நகரம், கல்கத்தா உயர் நீதிமன்றத்தின் அமர்வு (Bench) செயல்படுகிறது. இந்நகரத்தில் ஜல்பைகுரி அரசு பொறியியல் கல்லூரி, வடக்கு வங்காளப் பல்கலைக்கழகத்தின் வளாகம், வடக்கு வங்காள மருத்துவக் கல்லூரி மற்றும் ஜல்பைகுரி விளையாட்டு கிராமம் செயல்படுகிறது. சிலிகுரியிலிருந்து 35 கி.மீ. தொலைவில் ஜல்பைகுரி உள்ளது.

## பெயர்க் காரணம்
பூட்டானிய மொழியில் ஜல்பைகுரி என்பதற்கு கம்பளி ஆடைகள் விற்கும் இடம் எனப்பொருளாகும்.

## புவியியல்
ஜல்பைகுரி நகரம்  பாகையில் அமைந்துள்ளது. இது கடல்மட்டத்திலிருந்து 75 மீட்டர் (246 அடி) உயரத்தில் உள்ளது. ஜல்பைகுரியில் டீஸ்டா ஆறு பாய்கிறது.

## மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி, ஜல்பைகுரி நகரத்தின் மொத்த மக்கள்தொகை 1,07,341 (அதில் ஆண்கள் 53,708 மற்றும் பெண்கள் 53,633 ),   ஜல்பைகுரி மாநகரத்தின் புறநகர் பகுதியுடன் சேர்த்து மொத்த மக்கள்தொகை 1,69,002 (அதில் ஆண்கள் 85,226 மற்றும் பெண்கள் 83,8787)
0–6 ஆறுவயதிற்குட்டவர்களின் எண்ணிக்கை 14,522 ஆகும். எழுத்தறிவு 90.64 % ஆகவுள்ளது. பாலின விகிதம் ஆயிரம் ஆண்களுக்கு, 983 பெண்கள் வீதம் உள்ளனர்.
இந்நகர மக்கள்தொகையில் இந்துக்கள்  96.16 %, இசுலாமியர்கள் 2.94 %, கிறித்தவர்கள் 0.42 %, பௌத்தர்கள் 0.35%, மற்ற சமயத்தவர்கள் 0.13% ஆகவுள்ளனர்.

## ஜல்பைகுரி உள்ளாட்சி நிர்வாகம்
45 மாமன்ற உறுப்பினர்களுடன் கூடிய ஜல்பைகுரி மாநகராட்சி, இந்நகரத்தின் உள்ளாட்சி நிர்வாகத்தை மேற்கொள்கிறது.

## போக்குவரத்து

### தொடருந்து நிலைம்
ஜல்பைகுரி மாநகரம் மற்றும் புறநகரங்களில் ஐந்து தொடருந்து நிலையங்களைக் கொண்டது. அவைகள்;

# ஜல்பைகுரி தொடருந்து  நிலையம் 
# ஜல்பைகுரி ரோடு தொடருந்து நிலையம்
# மோதிநகர் தொடருந்து நிலையம் 
# இராணிநகர் ஜல்பைகுரி தொடருந்து நிலையம் 
# புது ஜல்பைகுரி தொடருந்து சந்திப்பு நிலையம்

### பேருந்து வசதிகள்
வடக்கு வங்காள போக்குவரத்துக் கழக பேருந்துகள், ஜல்பைகுரி நகரத்திலிருந்து, மேற்கு வஙகாளத்தின் பிற நகரங்களையும் மற்றும் பிகார் மாநில தலைநகர் பாட்னா மற்றும் பூட்டான் நாட்டின் தெற்கு பகுதிகளுடன் இணைக்கிறது.

## புகழ்பெற்றவர்கள்
* சுவப்னா பர்மன்

## தட்பவெப்பம்
ஜல்பைகுரி நகரம் கோடைக்காலம், மழைக்காலம் மற்றும் குளிர்காலம் என மூன்று தட்பவெப்பங்களைக் கொண்டது.
கோடைக்காலத்தில் இங்கு பதிவான உயர்ந்தபட்ச வெப்பநிலை 41.3 பாகை செல்சியஸ் ஆகும். மழைக்காலத்தில் அதிக கனமழைபொழிவு கொண்டிருக்கும். குளிர்காலத்தில்  8 - 14 பாகை செல்சியஸ் வெப்பம் கொண்டிருக்கும். 
கடந்த சில ஆண்டுகளாக இந்நகரத்தில் அதிக வெப்பமும்; மழைப்பொழிவு குறைந்தும் வருகிறது.

## மேற்கோள்கள்

## வெளி இணைப்புகள்

* 
* Official website of Jalpaiguri Municipality 
* Official website of Jalpaiguri district
* West Bengal Jalpaiguri District
* Siliguri Jalpaiguri Development Authority

பகுப்பு:ஜல்பைகுரி மாவட்டம்
பகுப்பு:மேற்கு வங்காளத்திலுள்ள மாநகரங்கள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும்
நான்சி லின்ச்

**நான்சி ஆன் லின்ச்** என்னும் **நான்சி லின்ச்** (*Nancy Lynch*) (ஜனவரி 19, 1948 அன்று பிறந்த  ஒரு கணிதவியலாளர் ஆவார். இவர் ஒரு தத்துவவாதி மற்றும் மாசாச்சூசெட்சு தொழில்நுட்பக் கழகத்தின் பேராசிரியரும் ஆவார். இவர், *எம்.ஐ.டி* கணினி அறிவியல் மற்றும் செயற்கை நுண்ணறிவு ஆய்வகத்தில் ஆராய்ச்சிக் குழுவான *இ.இ.சி.எஸ்*. துறையின் மென்பொருள் அறிவியல் மற்றும் பொறியியலில் *என்.இ.சி.* பேராசிரியர் ஆவார்.

## கல்வி மற்றும் ஆரம்ப வாழ்க்கை
லின்ச் ''ப்ரூக்ளினில்'' பிறந்தார். மற்றும் அவரது கல்வி பயிற்சி கணிதத்தில் இருந்தது.  அவர் *புரூக்ளின்* கல்லூரி மற்றும் *எம்ஐடி* ஆகிய இடங்களில் பயின்றார். அங்கு அவர் *ஆல்பர்ட் ஆர். மேயரின்* மேற்பார்வையின் கீழ் 1972 இல்முனைவர் பட்டம் பெற்றார்.

## பணிகள்
அவர் 1982 ஆம் ஆண்டு *எம்ஐடி* ஆசிரியராக சேருவதற்கு முன்பு,  *டஃப்ட்ஸ்* பல்கலைக்கழகம், தெற்கு ''கலிபோர்னியா'' பல்கலைக்கழகம், *புளோரிடா* சர்வதேச பல்கலைக்கழகம், மற்றும்  *ஜியார்ஜியா* தொழில்நுட்ப நிறுவனம் (*ஜார்ஜியா டெக்*) போன்ற இடங்களில் வேறு சில பல்கலைக்கழகங்களில் கணித மற்றும் கணினி அறிவியல் பேராசிரியராகப் பணியாற்றினார். அதன் பிறகு, கணிதப் படிப்பைப் புரிந்துகொள்வதில் சிக்கலான பகிர்ந்தளிப்பு முறைகளை புரிந்துகொள்வதற்கும், நிர்மாணிப்பதற்கும் அவர் பணியாற்றி வருகிறார்.

அவரது 1985இல் செய்த பணிக்காக *மைக்கேல் ஜே பிஷர்* மற்றும் *மைக் பேட்டர்சன்* ஒரு செயலில்லாத ஒரு செயலி இருந்தால், ஒரு ஒத்திசைவு விநியோகிக்கப்பட்ட கணினியில், ஒருமித்த கருத்து ஏதும் இல்லை என்று அவர்களின் பணி காட்டியது.  அவர்களது பங்களிப்பைப் பற்றி, *ஜெனிபர் வெல்ச்* இவ்வாறு எழுதினார்: "இந்த முடிவு, விநியோக முறை, கோட்பாடு மற்றும் நடைமுறை ஆகியவற்றில் மிகப்பெரிய தாக்கத்தை ஏற்படுத்தியுள்ளது. *சிஸ்டம்ஸ் டிசைனர்கள்* எந்த சூழ்நிலையிலும் அமைப்புகள் வேலை செய்யும் முறை பற்றி தங்கள் கூற்றுக்களை தெளிவுபடுத்துவதற்கு உந்துதல் கொண்டிருந்தனர்." 

அவர், விநியோகிக்கப்பட்ட நெறிமுறைகள் மற்றும் அபாயகரமான முடிவுகளைப் பற்றிய, முறையான மாதிரியாக்கம் மற்றும் விநியோகிக்கப்பட்ட அமைப்புகளின் சரிபார்ப்பு பற்றிய பல ஆய்வு கட்டுரைகளின் ஆசிரியர் ஆவார் (உதாரணம், உள்ளீடு / வெளியீடு தானியங்கி ). அவர் கணினி பட்டதாரிகளின் பாடநூலான "டிஸ்டிரிபியூட்டட் அல்காரிதம்ஸ்" ஐ எழுதியவர் ஆவார்.  மேலும், அவர் தேசிய *அகாடமி ஆஃப் சயின்ஸ்*, தேசிய *அகாடமி ஆஃப் என்ஜினியரிங்*, மற்றும் *ஏ.சி.எம்*. அமைப்பின் உறுப்பினராவார்.

## அங்கீகாரம்

* 1997: *ஏ.சி.எம்* 
* 2001: *பி.ஒ.டி.சி*. மாநாட்டின்* டிஜ்க்ஸ்டிரா* பேப்பர் பரிசு  
* 2001: தேசிய பொறியியல் அகாடமி  
* 2006: *வான் விஞ்ஞார்தன்* விருது 
* 2007: *கெநூத் பரிசு*
* 2007: *'பி.ஒ.டி.சி*. மாநாட்டின் *டிஜ்க்ஸ்டிரா* பேப்பர் பரிசு  
* 2010: *ஐ.இ.இ.இ. இமானுவேல் ஆர்.பியோர்* விருது 
* 2012: *அதீனா* விரிவுரையாளர்  
* 2015: தேசிய அறிவியல் அகாடமி 

## நூற்பட்டியல்

## குறிப்புகள்

## வெளி இணைப்புகள்
*Nancy Lynch's home page at MIT
*
*

பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பகுப்பு:மாசாச்சுசெட்டு தொழில்நுட்பக் கழகப் பேராசிரியர்கள்
பகுப்பு:வாழும் மக்கள்
பகுப்பு:1948 பிறப்புகள்
கும்பளங்கி நைட்ஸ்

**கும்பளங்கி நைட்ஸ்** (Kumbalangi nights) 2019 ஆம் ஆண்டு வெளியான ஒரு மலையாளத் திரைப்படமாகும். மது சி. நாராயணன் இயக்கத்தில் சௌபின் ஷகீர், ஷான் நிகாம், ஸ்ரீநாத் பாஸி, பகத் பாசில் நடித்திருக்கின்றார்கள். திலீஷ் போத்தன், ஷயாம் புஷ்கரன், பகத் பாசில், நஸ்ரியா நசீம் என்பவர்களின் பகத் பாசில் & பிரண்ட்ஸ் மற்றும் வர்க்கிங் க்லாஸ் ஹீரோ ஆகிய நிறுவனங்கள் இப்படத்தை தயாரித்துள்ளது..இந்தத் திரைப்படம் கேரள மாநில அரசின் 3 விருதுகளைப் பெற்றது.

## நடிகர்கள்
* ஷான் நிகாம் -  பாபி
* ஸ்ரீநாத் பாஸி - போணி
* சௌபின் ஷகீர் - ஸஜி
* மாத்யு தோமஸ் - ப்ரன்கி
* பகத் பாசில் - ஷம்மி
* ரமேஷ் திலக் - முருகன்
* அன்ன பென் - பேபி மோள்
* கிரேஸ் ஆண்டோணி - சிம்மி

## வெளியீடு
கும்பளங்கி நைட்ஸ், 2019 பெப்ரவரி 7 ஆம் நாள் வெளியானது.

## பாடல்கள்
ஸுஷின் ஷாம் இசையமைத்துள்ள இத்திரைப்படத்தில் 4 பாடல்கள் இடம்பெற்றுள்ளன.

## மேற்கோள்கள்

## வெளியிணைப்புகள்
* 

பகுப்பு:2019 மலையாளத் திரைப்படங்கள்
பகுப்பு:இந்திய மலையாளத் திரைப்படங்கள்
பாதரச(I) அயோடைடு

**பாதரச(I) அயோடைடு** (*Mercury(I) iodide*) என்பது Hg2I2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பாதரசம் மற்றும் அயோடின் தனிமங்கள் சேர்ந்து இச்சேர்மம்  உருவாகிறது. ஓளியில் படநேர்ந்தால் பாதரச(I) அயோடைடு சிதைவடைந்து பாதரச டை அயோடைடாக (HgI2) மாறுகிறது.

## தயாரிப்பு
பாதரசம் மற்றும் அயோடின் சேர்மங்கள் நேரடியாக ஒன்றுடன் ஒன்று சேர்க்கப்பட்டு பாதரச(I) அயோடைடு உருவாகிறது.

## கட்டமைப்பு
நேர்கோட்டு X-Hg-Hg-X அலகுகளை பொதுவாகக் கொண்டிருக்கும் மற்ற பாதரச(I) சேர்மங்களைப் போல Hg2I2  சேர்மமும்  272 பைக்கோமீட்டர் நீளம் கொண்ட Hg-Hg பிணைப்பும் (பாதரசம் உலோகத்தில் Hg-Hg பிணைப்பு நீளம் 300 பைக்கோமீட்டர் ஆகும்) 268 பைக்கோமீட்டர் நீளம் கொண்ட Hg-I  பிணைப்பும் கொண்ட  நேர்கோட்டு IHg2I  அலகுகளைக் கொண்டுள்ளது. ஒட்டுமொத்த ஒருங்கிணைப்பில் ஒவ்வொரு பாதரச அணுவும் எண்கோண வடிவத்தில் உள்ளன. அருகிலுள்ள இரண்டு அயோடின் அணுக்களுடன் மேலும் 351  பைக்கோமீட்டர் நீளத்துடன் கூடுதலாக நான்கு புளோரின் அணுக்கள் காணப்படுகின்றன. உண்மையில் இது மூலக்கூற்று சேர்மம் என்றாலும் Hg22+ 2I−  என்று முறைப்படுத்தப்படுகிறது.

## மேற்கோள்கள்

பகுப்பு:அயோடைடுகள்
பகுப்பு:உலோக ஆலைடுகள்
பகுப்பு:பாதரச(I) சேர்மங்கள்
பம்பைமடு

**பம்பைமடு** என்பது இலங்கையின் வட மாகாணத்தில் வவுனியா மாவட்டத்தில் அமைந்துள்ள ஒரு கிராமம் ஆகும். பம்பைமடு மக்களின் முதன்மையான தொழில் வெள்ளண்மை மற்றும் வேளாண்மை சார்ந்த தொழில்களாகும்.

## அமைவிடம்
பம்பைமடு மாவட்ட தலைநகர் வவுனியாவில் இருந்து வடமேற்கே 12 கிலோமீட்டர் தொலைவில் அமைந்துள்ளது. மன்னாரில் இருந்து தென்கிழக்கே 74 கிலோமீட்டர் தொலைவில் அமைந்துள்ளது. வவுனியா மன்னார் சாலை **A30** பம்பைமடுவை வவுனியாவுடன் இணைக்கிறது.
## மேற்கோள்கள்

பகுப்பு:வவுனியா மாவட்டத்தில் உள்ள ஊர்களும், நகரங்களும்
ஆலப்பட்டி

**ஆலப்பட்டி** (ALAPPATTI)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 18 கிலோமீட்டர் தொலைவிலும், மாநிலத் தலைநகரான சென்னையில் இருந்து 284 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  924  வீடுகள் உள்ளன. கிராமத்தின் மொத்த மக்கள் தொகையானது 4000 ஆகும். இதில் ஆண்கள் எண்ணிக்கை  2051, பெண்களின் எண்ணிக்கை 1949 என உள்ளது. மக்களின் கல்வியறிவு விகிதமானது   60.7% என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும். அருகில் உள்ள தொடர்வண்டி நிலையம் இராயக்கோட்டை தொடர்வண்டி நிலையம் ஆகும்.
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அப்பிநாயக்கன் கோட்டை

**அப்பிநாயக்கன்கோட்டை** (APPINAYAKKANKOTTAI)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 25 கிலோமீட்டர் தொலைவில் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  154  வீடுகள் உள்ளன. கிராமத்தின் மொத்த மக்கள் தொகையானது 719 ஆகும். இதில் ஆண்கள் எண்ணிக்கை  369, பெண்களின் எண்ணிக்கை 351 என உள்ளது.
## ஊரில் உள்ள கோயில்கள்
* அப்பிநாயக்கன் கோட்டை அனுமந்தராய சுவாமி கோயில்
## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ஆவல்நத்தம்

**ஆவல்நத்தம்** (AVALNATTAM)  என்பது இந்தியாவின்,  தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட  ஒரு வருவாய் கிராமம் ஆகும்.
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 24 கிலோமீட்டர் தொலைவிலும், வேப்பனப்பள்ளியில் இருந்து 6 கிலோமீட்டர் தொலைவிலும், மாநிலத் தலைநகரான சென்னையில் இருந்து 276 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  237  வீடுகள் உள்ளன. கிராமத்தின் மொத்த மக்கள் தொகையானது 1021 ஆகும். இதில் ஆண்கள் எண்ணிக்கை  500, பெண்களின் எண்ணிக்கை 521 என உள்ளது. மக்களின் கல்வியறிவு விகிதமானது  45.4 %  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## ஊரில் உள்ள கோயில்கள்
* ஆவல்நத்தம் காசீஸ்வரர் மற்றும் பசுவேஸ்வரர் கோயில்
* ஆவல்நத்தம் பாண்டியராஜா கோயில்
* ஆவல்நத்தம் வரதராஜ பெருமாள் கோயில்

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கலா கீர்த்தி

**கலா கீர்த்தி விருது** என்பது இலங்கை அரசு கலை, கலாச்சாரம் மற்றும் நாடக துறைகளில் சிறந்து விளங்கும் நபர்களை சிறப்பிக்க வழங்கும் விருது ஆகும். இலங்கையில் 
கலை, கலாச்சாரம் மற்றும் நாடக துறைகளுக்கான உயரிய விருதாக கலா கீர்த்தி விருது உள்ளது. எனவே விருதை பெற்ற கலைஞர்கள் தங்களின் பெயருக்கு முன்னாள் கலா கீர்த்தி என சேர்த்து அழைத்துக்கொள்கின்றனர்.
## விருது பெற்றவர்கள்
விருது பெற்ற கலைஞர்கள்
### 1986
*டபிள்யூ. டி. அமரதேவா
*லெஸ்டர் ஜேம்ஸ் பீரிஸ்
மற்றும் பலர்
### 1993
*காமினி பொன்சேகா
மற்றும் பலர்
### 1994
*சித்திரசேன
மற்றும் பலர்

### 2005
*தர்மசேன பத்திராஜா
*தர்மசிறி பண்டாரநாயக்க
*கார்த்திகேசு சிவத்தம்பி
*மாலினி பொன்சேகா
*சியாம் செல்வதுரை
*சிபில் வத்தசிங்க
மற்றும் பலர்

## மேற்கோள்கள்

பகுப்பு:கலா கீர்த்தி
நிபுன பண்டார

**நிபுன பண்டார** (ஆங்கிலம்:**Nipuna Bandara**) என்பவர் இலங்கை நாட்டைச் சேர்ந்த கால்பந்து ஆட்டக்காரர் ஆவார்.
## சர்வதேச போட்டி
நிபுன பண்டார இலங்கை அணி மூலம் பூட்டான் அணியை 2011 ஆம் ஆண்டு இந்தியாவில் தெற்காசிய கால்பந்துக் கூட்டமைப்பு நடத்திய முதன்மை ஆட்டத்தில் எதிர்கொண்டார். இதில் இவர் இருமுறை இலக்கை பெற்றார். இதனால் இலங்கை **3-0** என்ற கணக்கில் வெற்றி பெற்றது.

### சர்வதேச இலக்குகள்
*இலங்கையின் இலக்குகள் மற்றும் முடிவுகள் முதல் பட்டியலில்*.

## மேற்கோள்கள்

பகுப்பு:1991 பிறப்புகள்
பகுப்பு:இலங்கை விளையாட்டு வீரர்கள்
பகுப்பு:வாழும் மக்கள்
குமார முத்து விஜய ரகுநாத சேதுபதி

**கட்டையத் தேவர் (எ) குமார முத்து விஜய ரகுநாத சேதுபதி** (கி.பி. 1728 - 1735) என்பவர் இராமநாதபுரம் சமஸ்தான மன்னராவார். இவர் பவானி சங்கர சேதுபதி மன்னரைப் போரில் தோற்கடித்து சேதுபதி மன்னரானார். இவர் மறைந்த சுந்தரேஸ்வர சேதுபதியின் சகோதரர் ஆவார்.

## பதவியைக் கைப்பற்றுதல்
பவானி சங்கர சேதுபதி இராமநாதபுரத்தின் ஆட்சியைக் கைப்பற்ற தஞ்சை மராட்டிய மன்னர் உதவினார். அவரது உதவிக்கு கைமாறாக பவானி சங்கர சேதுபதி அளித்த வாக்கின்படி சேதுநாட்டின் வடபகுதியான பட்டுக்கோட்டை சீமையை  தஞ்சை மன்னருக்கு அளிக்கவில்லை என்ற கோபத்தில் இருந்தார். இதை தனக்கு சாதகமாக பயன்படுத்திக்கொண்ட கட்டையத்தேவர் தஞ்சை மன்னரை அணுகி அவரின் உதவிபெற்று படையெடுத்து வந்து பவானி சங்கர சேதுபதியைத் தோற்கடித்து, குமாரமுத்து விஜயரகுநாத சேதுபதி என்ற பெயருடன் 1728ல் சேதுநாட்டின் மன்னர் ஆனார்.

## நாட்டுப் பிரிவினை
தஞ்சை மன்னருக்கு அளித்த வாக்கின்படி அரது உதவிக்கு கைமாறாக பட்டுக்கோட்டை சீமைப்பகுதியை குமார முத்து விஜய ரகுநாத சேதுபதி அளித்தார். மீதமுள்ள சேதுநாடும் இருபகுதிகளாகப் பிரிக்கப்பட்டு போரில் தனக்கு உதவிய சசிவர்ணத் தேவருக்கு வைகை ஆற்றின் வடகரைக்கும் பிரான்மலைக்கும் இடைப்பட்ட பகுதியை சின்ன மறவர் சீமை என்ற பெயருடன் பிரித்துக் கொடுக்கப்பட்டது.

## மேற்கோள்கள்

பகுப்பு:இராமநாதபுர சேதுபதிகள்
பகுப்பு:1735 இறப்புகள்
ம. வரலட்சுமி

**ம. வரலட்சுமி** (*M. Varalakshmi*) என்பவர் ஒரு இந்திய அரசியல்வாதியும், தமிழகத்தின் 15 ஆவது சட்டமன்ற உறுப்பினரும் ஆவார். இவர் செங்கல்பட்டு மாவட்டத்திற்குட்பட்ட செங்கற்பட்டு சட்டமன்றத் தொகுதியில் திராவிட முன்னேற்றக் கழகத்தின் சார்பில் 2016 ஆண்டு தமிழ்நாடு சட்டமன்றத் தேர்தலில் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் காஞ்சிபுரம் மாவட்டம், சிங்கப்பெருமாள் கோவிலுக்கு அருகில் உள்ள ஆப்பூரில் வசித்து வருகிறார். இவரின் கணவர் ப. மதுசூதனன் ஆவார். இவர் முன்னதாக கிராம சுகாதார செவிலியராகப் பணியாற்றியுள்ளார். 2016 சட்டமன்றத் தேர்தலில் இவரை எதிர்த்து அனைத்திந்திய அண்ணா திராவிட முன்னேற்றக் கழகத்தின் சார்பில் கமலக்கண்ணன் போட்டியிட்டார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:செங்கல்பட்டு மாவட்ட மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
ஆடம்சைட்டு-(Y)

**ஆடம்சைட்டு-(Y)** (*Adamsite-(Y)*)  என்பது NaY(CO3)2•6H2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். முன்னதாக இக்கனிமத்தின் அனைத்துலக கனிமவியல் சங்கத்தின் குறியீடு ஐ.எம்.ஏ. 1999-020 என்று அடையாளப்படுத்தப்பட்டிருந்தது. சோடியம், இட்ரியம், கார்பன், ஆக்சிசன் மற்றும் ஐதரசன் ஆகிய தனிமங்களின் கனிமமாக ஆடம்சைட்டு அறியப்படுகிறது. மெக்கில் பல்கலைக்கழகத்தைச் சேர்ந்த நிலவியல் பேராசிரியர் பிராங் தாவ்சன் ஆடம்சு (1859-1942) கண்டுபிடித்த காரணத்தால் ஆடம்சைட்டு என்ற பெயர் கனிமத்திற்குச் சூட்டப்பட்டது. இக்கனிமத்தின் மோவின் அளவுகோல் கடினத்தன்மை மதிப்பு 3 ஆகும்.

பன்னாட்டு கனிமவியல் சங்கம் ஆடம்சைட்டு-(Y)  கனிமத்தை Ads-Y என்ற குறியீட்டால் அடையாளப்படுத்துகிறது.

## மேற்கோள்கள்

## வெளி இணைப்புகள்
*Mindat.org - Adamsite-(Y)
*Webmineral.com - Adamsite-(Y)
*[Handbook of Minerals - Adamsite-(Y)](http://www.handbookofmineralogy.com/pdfs/adamsite-(Y).pdf) 
பகுப்பு:கார்பனேட்டு கனிமங்கள்
பகுப்பு:சோடியம் கனிமங்கள்
பகுப்பு:இட்ரியம் கனிமங்கள்
பகுப்பு:முச்சரிவச்சுக் கனிமங்கள்
பவானி சங்கர சேதுபதி

**பவானி சங்கர சேதுபதி**  என்பவர் இராமநாதபுரம் சமஸ்தான மன்னராவார். இவர் *சுந்தரேஸ்வர ரகுநாத சேதுபதி* மன்னரைப் போரில் கொன்று சேதுபதி மன்னரானார். இவர் இரகுநாத கிழவன் சேதுபதியின் மகன் ஆவார்.

## பதவியைக் கைப்பற்றுதல்
இரகுநாத கிழவன் சேதுபதியின் மகனான இவர். அவரது தந்தையின் மறைவுக்குப்பிறகு அரியணை ஏற விரும்பினார். ஆனால் இவர் சேதுபதி மன்னருக்கும் செம்பிநாட்டு மறக்குல பெண்மணிக்கும் பிறக்காதவர் என்ற காரணத்தினால் இராமநாதபுர அரண்மனை மரபின்படி இவருக்கு அரசுரிமை மறுக்கப்பட்டது. அப்போதிருந்து 15 ஆண்டுகளுக்குப்பிறகு தன் கனவை நிறைவேற்றிக்கொண்டார்.

இராமநாதபுரத்தைக் கைப்பற்றுவதற்காக பவானி சங்கர சேதுபதி தஞ்சை மராட்டிய மன்னரின் உதவியை நாடினார். அவர் செய்யும் படை உதவிக்கு கைமாறாக தான் இராமநாதபுரம் சேதுபதியானதும் சேதுநாட்டின் வடபகுதியாக விளங்கிய சோழமண்டலப் பகுதிகளைத் (பட்டுக்கோட்டை சீமையை) தஞ்சை மன்னருக்கு விட்டுக்கொடுப்பதாக வாக்களித்தார். ஆனால் இராமநாதபுரத்தைக் கைப்பற்றிய பிறகு தஞ்சை மன்னருடன் செய்துகொண்ட ஒப்பந்தத்தை நிறைவேற்றவில்லை. இதனால்  கோபமுற்ற தஞ்சை மராத்திய மன்னர் பவானி சங்கர சேதுபதியின் எதிரிகளின் படையெடுப்புக்கு உதவி செய்தார்.  இந்தப் போருக்கு மறைந்த சுந்தரேஸ்வர சேதுபதியின் சகோதரர் கட்டையத்தேவரும், முத்து விஜய ரகுநாத சேதுபதியின் மருகர் ஆன சசிவர்ணத் தேவரும் தலைமை தாங்கி வந்தனர். ஓரியூர் அருகில் நடந்த போரில் பவானி சங்கரத் தேவர் தோற்கடிக்கப்பட்டார். பின்னர் அவர் சிறைபிடிக்கப்பட்டு தஞ்சாவூருக்கு அனுப்பப்பட்டார்.  அவரது முடிவு பற்றிய விபரங்கள் எதுவும் கிடைக்கவில்லை.

## மேற்கோள்கள்

பகுப்பு:இராமநாதபுர சேதுபதிகள்